recursal/SuperWikiNEXT-32B huggingface dataset:
ஹவாய் தாவரவியற்பூங்காவில் உள்ள கலத்தியா *சில்வர் பிளேட்*
***கலத்தியா*** என்பது அறிவியல் வகைப்பாட்டின்படி, மரந்தாசியே (*Marantaceae*) குடும்பத்தைச் சேர்ந்த ஒரு தாவரச் சாதி (*genus*) ஆகும். இச் சாதியில் ஏறத்தாழ இருபத்தைந்து இனங்கள் உள்ளன. அமெரிக்காவின் வெப்ப வலயப் பகுதிகளைத் தாயகமாகக் கொண்ட இச் சாதியின் பல இனங்கள் வீட்டுத் தாவரங்களாக வளர்க்கப்படுகின்றன. இவற்றுட் சில இனங்களின் இலைகள் வரிக்குதிரையின் கோடுகளை ஞாபகப்படுத்துவதால் *வரிக்குதிரைத் தாவரங்கள்* (*Zebra plants*) என அழைக்கப்படுவதுண்டு.

இனங்கள்
-------

கலத்தியா தாவரச் சாதியில் உள்ள இனங்களுட் சில பின்வருமாறு:

*கலத்தியா அல்பேர்ட்டீ (*Calathea Albertii*)*  

*கலத்தியா குரோகாட்டா (*Calathea Crocata*)*  

*கலத்தியா லான்சிஃபோலியா Calathea lancifolia)*  

*கலத்தியா லொயேசேனென் (Calathea loeseneri)*  

*கலத்தியா லூசே (Calathea louisae)*  

*கலத்தியா மக்கொயானா (Calathea makoyana)*  

*கலத்தியா ஓர்பிஃபோலியா (Calathea orbifolia)*  

*கலத்தியா ஓர்னாட்டா (Calathea ornata)*  

*கலத்தியா ரோசோபிக்டா (Calathea roseopicta)*  

*கலத்தியா ரூஃபிபார்பா (Calathea rufibarba)*  

*கலத்தியா அண்டுலாட்டா (Calathea undulata)*  

*கலத்தியா வார்சேவிச்சீ (Calathea warscewiczii)*  

*கலத்தியா சீபிரீனா (Calathea zebrina)*

மேற்கோள்கள்
-----------

1. ↑  Borchsenius, Finn; Suárez, Luz Stella Suárez; Prince, Linda M. (2012). "Molecular Phylogeny and Redefined Generic Limits of *Calathea* (Marantaceae)". *Systematic Botany* **37** (3): 620–635. doi:10.1600/036364412X648571.
2. ↑  Jalinsky, J. T.A. Radocy, R. Wertenberger, & C.S. Chaboo. 2014. Insect diversity in phytotelmata habitats of two host plants, Heliconia stricta Huber (Heliconiaceae) and Calathea lutea Schult (Marantaceae) in the south-east Amazon of Peru. Journal of the Kansas Entomological Society 87(3): 299–311.
3. ↑  "How to Grow Striking Tropical Calathea" (in en). .
மலேசிய அருங்காட்சியகத்தில் மலேசிய வரலாற்றை விவரிக்கும் பட்டை
**மலேசிய தேசிய அருங்காட்சியகம்** ஆங்கிலம்: *National Museum of Malaysia*; மலாய்: *Muzium Negara Malaysia*; ஜாவி: موزيوم نڬارا) என்பது மலேசியா, கோலாலம்பூர், டாமன்சாரா சாலையில் அமைந்துள்ள ஓர் அருங்காட்சியகம் ஆகும். இது பெர்தானா தாவரவியல் பூங்காவின் அருகில் உள்ளது. இங்கு மலேசிய வரலாறு, பண்பாடு குறித்து அறியலாம். மினாங்கபாவு கட்டிடவியலின் ரூமா கடாங் பாணியில் கட்டப்பட்டுள்ள அரண்மனை போன்ற கட்டிடம் ஆகும். 

இதன் முகப்பு மலாய் மற்றும் தற்காலக் கூறுகளைக் கொண்டுள்ளது. இந்த தேசிய அருங்காட்சியகம் ஆகத்து 31, 1963-இல் திறக்கப்பட்டது. தேசிய அருங்காட்சியகம் மூன்று மாடிகளைக் கொண்டுள்ளது; 109.7 மீட்டர்கள் நீளமும் 15.1 மீட்டர்கள் அகலமும் நடுப்பகுதியில் 37.6 மீட்டர்கள் உயரமும் கொண்டுள்ளது. 

அருங்காட்சியகத்தில் நான்கு முதன்மை காட்சியகங்கள் இன ஒப்பாய்வியலுக்கும் இயற்கை வரலாற்றுக்கும் ஒதுக்கப்பட்டுள்ளன. பண்பாட்டுக் கூறுகளான திருமணங்கள், விழாக்கள், உடைகள் அரங்கக் காட்சிகளாக வைக்கப்பட்டுள்ளன. வழமையான ஆயுதங்கள், இசைக்கருவிகள், கலை மற்றும் கைவினைப் பொருட்கள், மண்பாண்டப் பொருட்கள், விலங்குகள், தாவரங்கள் ஆகியனவும் காட்சிப்படுத்தப்பட்டுள்ளன.

மேற்சான்றுகள்
-------------

வெளி இணைப்புகள்
---------------

* பொதுவகத்தில் தேசிய அருங்காட்சியகம், மலேசியா தொடர்பாக ஊடகக் கோப்புகள் உள்ளன.
* அலுவல்முறை வலைத்தளம் பரணிடப்பட்டது 2021-03-10 at the வந்தவழி இயந்திரம் (ஆங்கிலம்) மற்றும் (மலாய்)
* மலேசியா சுற்றுலா - மியூசியம் நெகரா பரணிடப்பட்டது 2014-05-25 at the வந்தவழி இயந்திரம்
* Galleries 'A - D' and the outdoor displays of transportation
**மகளிர் கல்லூரி, கொல்கத்தா** என்பது இந்தியாவின் மேற்கு வங்காளத்தின் கொல்கத்தாவில் 1937  ஆண்டில் நிறுவப்பட்ட ஒரு இளங்கலை மற்றும் முதுகலை மகளிர் கல்லூரியாகும். *உயர் கல்வியின் மூலம் பெண்களுக்கு அதிகாரம் அளித்தல்* என்ற குறிக்கோளுடன் நிறுவப்பட்ட இக்கல்லூரியானது கொல்கத்தா பல்கலைக்கழகத்தால் இணைக்கப்பட்டுள்ளது .

வரலாறு
------

இங்கிலாந்தின் இலண்டனில் முதுகலையும், முனைவர் பட்டமும் பெற்றுவிட்டு இந்தியா திரும்பிய திரேந்திர லால் தே என்பவரால் ஜூலை 2, 1937 துவங்கப்பட்ட இக்கல்லூரி, டிசம்பர் 1982 ஆம் ஆண்டில் தான், கல்லூரி தற்போது இயங்கும் பி-29, க்ஷிரோட் வித்யாவினோத் அவென்யூ,பாக்பஜார்,700003 என்ற கட்டிடத்திற்க்கு மாறியது. அதுவரை பல்வேறு தற்காலிக இடங்களிலேயே இயங்கி வந்துள்ளது.

துறைகள்
-------

### அறிவியல் பிரிவு

* வேதியியல்
* கணிதம்
* புவியியல்
* உளவியல்
* உணவு மற்றும் ஊட்டச்சத்து
* விலங்கியல்

### கலைப் பிரிவு

* வங்காளம்
* ஆங்கிலம்
* சமஸ்கிருதம்
* ஹிந்தி
* வரலாறு
* அரசியல் அறிவியல்
* தத்துவம்
* பொருளாதாரம்
* கல்வி
* பத்திரிகை மற்றும் மக்கள் தொடர்பு
* சமூகவியல்
* இசை.

அங்கீகாரம்
----------

கொல்கத்தாவின் இந்த மகளிர் கல்லூரிக்கு தேசிய மதிப்பீடு மற்றும் அங்கீகார கவுன்சில் (என்ஏஏசி) **பி + +** தரத்தை வழங்கி அங்கீகரித்துள்ளது.மேலும் பல்கலைக்கழக மானியக் குழுவினாலும் அங்கீகரிக்கப்பட்டுள்ளது.

மேலும் காண்க
------------

* கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
* இந்தியாவில் கல்வி
* மேற்கு வங்காளத்தில் கல்வி

மேற்கோள்கள்
-----------

1. ↑  Colleges in West Bengal, University Grants Commission
2. ↑  "Affiliated College of University of Calcutta". .
3. ↑  "மகளிர் கல்லூரி, கொல்கத்தாவின் வரலாறு". .
4. ↑  "Institutions Accredited / Re-accredited by NAAC with validity". .
தமிழ்நாட்டில் உள்ள ஊர் பற்றி அறிய தூசி, திருவண்ணாமலை மாவட்டம் கட்டுரையைப் பார்க்க.
1935 ஆம் ஆண்டில் ஏற்பட்ட தூசிப் புயல் டெக்சாசில் உள்ள வீடுகளை மூடியிருக்கும் காட்சி.
**தூசி** என்பது, 20 தாவோ (500 மைக்குரோமீட்டர்) அளவுக்கும் குறைந்த விட்டம் கொண்ட நுண்ணிய திண்மத் துகள்களைக் குறிக்கும். வளிமண்டலத்தில் இருக்கும் தூசித் துகள்கள் காற்றினால் மண் எழுப்பிவிடப்படுதல், எரிமலை வெடிப்பு, பல்வேறு மாசு வெளியேற்றம் என்பவற்றால் உருவாகின்றன. வீடு, அலுவலகம் மற்றும் பிற மனிதர் வாழும் சூழல்களில் வெளிப்புற மண்ணில் இருந்து வரும் கனிமத் துகள்கள், தோல் கலங்கள், தாவரங்களின் மகரந்தம், விலங்கு உரோமம், துணி இழைகள், தாள் இழைகள் மற்றும் ஏராளமான பிற பொருட்கள் காணப்படுகின்றன.

வீட்டுத் தூசிகள்
----------------

வீட்டுத் தூசிகளின் அளவும், சேர்மானங்களும் பலவாறு வேறுபடுகின்றன. பருவ காலம், வெளிப்புற வளி உள்ளிட்ட சூழல் காரணிகள், வீட்டின் வயது, கட்டிடப் பொருட்களும் அவற்றின் நிலையும், தளவாடங்கள் மற்றும் தளக் கம்பளங்களின் அளவு மற்றும் அவற்றின் நிலை போன்றவை வீட்டுத் தூசியின் அளவையும், தன்மையையும் தீர்மானிக்கும் முக்கிய காரணிகளாகும். இது, வீட்டின் காற்றோட்டம், வளிப் பதனம் அல்லது சூடாக்கற் தொகுதிகள், சுத்தப்படுத்தும் பழக்கங்கள், வீட்டில் இருப்பவர்களின் நடவடிக்கைகள் அல்லது வீட்டு அறைகளின் பயன்பாடு என்பவற்றிலும் தங்கியுள்ளது.

வீட்டுத் தூசியில் கரிமப் பொருட்களும், கனிமப் பொருட்களும் உள்ளன. எனினும் தூசியில் இவற்றின் விகிதங்கள் பெருமளவு வேறுபட்டுக் காணப்படுகின்றன. சில இடங்களில் ஏறத்தழ முழுமையாகவே தூசி கனிமப் பொருட்களான, மணல், களி, இருவாட்டி போன்றவற்றால் ஆனதாக இருக்க, பழையதாகிப் போன தளவிரிப்புக்களுடன் கூடப் பல விலங்குகளையும் வளர்க்கும் வீடுகளில் தூசி பெருமளவுக்குக் கரிமப் பொருட்களைக் கொண்டிருக்கும். 318 வீடுகளில் நடத்தப்பட்ட ஆய்வுகளின் படி வீட்டுத் தூசியில் கரிமப் பொருட்களின் வீதம் 5% தொடக்கம் 95% வரை இருக்கக் காணப்பட்டது.

செருமனினின் சூழல் ஆய்வு ஒன்றின்படி, வீட்டிலுள்ளவர்கள் எவ்வளவு நேரம் வீட்டில் கழிக்கிறார்கள் என்பதைப்பொறுத்து, 6 மில்லிகிராம்/மீ2/நாள் அளவான வீட்டுத்தூசி தனியார் வீடுகளில் உருவாவதாகக் கண்டறியப்பட்டுள்ளது. வீட்டுக்கு உள்ளேயுள்ள மேற்பரப்புக்களில் ஒரு மணிநேரத்துக்கு ஒரு சதுர சதமமீட்டர் பரப்பளவில் 1000 தூசித் துகள்கள் படிவதாகக் கணக்கிடப்பட்டுள்ளது. சில தூசிகளில் மனிதத் தோல் துகள்கள் உள்ளன. ஒரு மனிதனது தோலின் மேற்படலம் முழுவதும் ஒன்று அல்லது இரண்டு நாட்களில் உரிந்து போவதாக அறிவியலாளர்கள் கூறுகின்றனர். இவ்வாறு ஒரு நிமிடத்துக்கு சுமார் 7 மில்லியன் தோல் துகள்கள் என்னும் வீதத்தில் வளியில் கலப்பதாகக் கூறப்படுகிறது. இது நிமிடத்துக்கு 20 மில்லிகிராம் அளவுக்குச் சமமானது.
சேரமான் சும்மா பள்ளிவாசல்
**சேரமான் சும்மா மசூதி** (Cheraman Juma Masjid) இந்திய மாநிலமான கேரளாவில் திருச்சூர் மாவட்டத்தில் உள்ள கொடுங்கல்லூர் என்ற ஊரில் உள்ளது. இது கி.பி 612-ம் ஆண்டு மாலிக் பின் தீனார் என்பவரால் கட்டப்பட்டது. இது இந்தியாவின் முதல் பள்ளிவாசல் மற்றும் உலகின் இரண்டாவது சும்மா பள்ளிவாசல் ஆகும். இதன் பழைய தோற்றம் மற்ற உலக பள்ளிவாசல்கள் போல் அல்லாமல் கிழக்கு நோக்கி அமைந்துள்ளது.

பெயர் காரணமும் வரலாறும்
-----------------------

[[படிமம்:Cheraman juma masjid Old.jpg|thumb|250px|மாலிக் பின் தீணார் (ரலி) என்பவரால் கட்டப்பட்ட பழைய மசூதியின் தோற்றம். 1905இல் எடுக்கப்பட்டது]

இவ்வாறு சேரமான் பெருமாள் அவர்களின் உதவியினால் கட்டப்பட்ட இந்தியாவின் முதல் மசூதி, சேரமான் அவர்களை நினைவு கூறும் பொருட்டு சேரமான் சும்மா பள்ளிவாசல் என்றே இன்றும் அழைக்கப்படுகின்றது.

கட்டுமான அமைப்பு
----------------

இந்த மசூதி இந்தியாவின் முதல் மசூதி[] என்பதற்கு இதன் அமைப்பே ஒரு உதாரணமாக உள்ளது. இந்து கட்டிடக்கலையை ஆதாரமாகக் கொண்டு கட்டப்பட்ட இந்த மசூதி, மற்ற உலக மசூதிகளில் இருந்து வேறுபட்டு கிழக்கு நோக்கிக் கட்டப்பட்டு இருந்தது. (ஆனால் தற்போது இந்த மசூதி திருத்தி மேற்கு நோக்கிக் கட்டப்பட்டுள்ளது). இதில் மனரா (கோபுரம்), அறைக்கோள மேற்புறங்கள் (Dome) போன்ற அமைப்புகள் எதுவும் இல்லை. மிகவும் சாதாரணமான கட்டிடமாகவே இது கட்டப்பட்டது. பின்பு இந்த மசூதி பழைய பகுதிகளுக்கு எந்த சேதாரமும் வராத வகையில் புதிய முறையில் மாற்றி கட்டப்பட்டது.

சிறப்புகள்
----------

இந்த மசூதி முகம்மது நபியின் காலத்திலேயே கட்டப்பட்டது.[] இது இன்றும் எல்லா மதத்தினரும் வந்து வழிபாடு செய்யும் ஒரு திருத்தலமாக உள்ளது. இன்றும் இந்த மசூதி சேரமான் பெருமாளின் வம்சத்தினராண கொச்சின் அரச குடும்பத்தினருக்கு முதல் மரியாதை கொடுக்கிறது. இங்கு மிகவும் பழமையான ஒரு தாமிர விளக்கு உள்ளது. இதற்கு எல்லா மதத்தினரும் எண்ணெய் கொண்டு வந்து விடுகின்றனர். மேலும் இங்குள்ள ரோசுவுட் சொற்பொழிவு மேடையும் (மிம்பர் படி) கரும்பளிங்குக் கற்களும் மிகவும் பழமையானதாகும். இதில் கரும்பளிங்குக் கற்கள், மெக்காவில் இருந்து எடுத்து வரப்பட்டதாக நம்பப்படுகிறது.

மேற்கோள்கள்
-----------

1. ↑  "CheramanJuma Masjid – the first mosque to be built in India at Kodungalloor" (in en). .
2. ↑  Columba Sara Evelyn, 2012, "Cheraman Juma Masjid*, fec publishing ISBN 978-6136-79881-3*
3. ↑  "1400-year-old mosque to be restored to its original form". thehindu.. பார்த்த நாள்: 29 சூன் 2011.

வெளியிணைப்புகள்
---------------

* cheraman juma masjid- a secular heritage பரணிடப்பட்டது 2017-07-26 at the வந்தவழி இயந்திரம்
* A mosque from a hindhu king
* Hindhu patron of a muslim heritage site பரணிடப்பட்டது 2018-10-04 at the வந்தவழி இயந்திரம்
* kalam to visit oldest mosque in sub-continant பரணிடப்பட்டது 2006-11-10 at the வந்தவழி இயந்திரம்
* 1400-year-old mosque to be restored to its original form
* சேரமான் பெருமாள் மசூதி பற்றிய காட்சித்தொகுப்பு
* சேரமான்மசூதியின் இணையதளம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Vernonioideae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**போத்ரியோக்லைன் உகாண்டென்சிசு** (தாவரவியல் வகைப்பாடு: *Bothriocline ugandensis*) என்பது சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "போத்ரியோக்லைன்" பேரினத்தில், 61 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1981 ஆம் ஆண்டு வெளிவந்துள்ளது. ஆப்பிரிக்கக் கண்டத்திலுள்ள புருண்டி, கென்யா, உருவாண்டா, உகாண்டா, சாயிர் ஆகிய நாடுகளின் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.

மேற்கோள்கள்
-----------

1. ↑  "Bothriocline ugandensis" (in ஆங்கில இணையப்பக்கம்). *பன்னாட்டு தாவரவியல் அமைப்புகள் - அரச கழக தாவரவியல் பூங்கா, கியூ, ஆத்திரேலிய தேசிய தாவரவியல் தோட்டம், ஆர்டுவார்டு பல்கலையின் உலர்தாவரகம்* (இணையம்: பன்னாட்டுத் தாவரப் பெயர்கள் குறிப்பேடு (IPNI)). .   

"Bothriocline ugandensis" (in ஆங்கில இணையப்பக்கம்). *தாவரக் குடும்பங்களின் தேர்ந்த உலக சரிபார்ப்புப் பட்டி, அரச கழக தாவரவியல் பூங்கா, கியூ (WCSP) )* (இணையம்: உலகின் தாவரங்கள் இணைநிலை(POWO)). .
2. ↑  Ethnopharmacological Survey on Treatment of Hypertension by Traditional Healers in Bukavu City, DR Congo

இதையும் காணவும்
---------------

* மூலிகைப் பட்டியல் (தமிழ்நாடு)

| உயிரின வகைப்பாட்டுஇனங்காட்டிகள் |
| --- |
| *Bothriocline ugandensis* | 
* விக்கித்தரவு: Q15549382
* APDB: 104290
* GBIF: 3089728
* IPNI: 908463-1
* IUCN: 154236515
* என்.சி.பி.ஐ: 434627
* Plant List: gcc-43087
* POWO: urn:lsid:ipni.org:names:908463-1
* Tropicos: 2727112
* WoRMS: 1093116

 |
| *Erlangea ugandensis* | 
* விக்கித்தரவு: Q38713529
* APDB: 103770
* GBIF: 3089729
* IPNI: 204993-1
* Plant List: gcc-82462
* POWO: urn:lsid:ipni.org:names:204993-1
* Tropicos: 2738546
* WoRMS: 1186901

 |
**கண்டமங்கலம் வாத்தலைநாச்சியம்மன் கோயில்** தமிழ்நாட்டில் தஞ்சாவூர் மாவட்டம், கண்டமங்கலம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வாத்தலை நாச்சியம்மன் சன்னதியும், விநாயகர், அய்யனார், கருப்பண்ணசுவாமி, மதுரைவீரன், முத்துவழியான், முத்தாள்ராவுத்தர், மாமுன்டிகருப்பு, மரத்தடி விநாயகர், நாகர், வராகி அம்மன், காளி உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் இரண்டு காலப் பூசைகள் நடக்கின்றன. சித்திரை மாதம் சித்திரை பெருவிழா முக்கிய திருவிழாவாக நடைபெறுகிறது. ஆடி, புரட்டாசி, ஐப்பசி, மார்கழி, [[தை மாதம்]] வெள்ளி, நவராத்திரி, தீபாவளி, தனூர் மாதம், தை வெள்ளி திருவிழாவாக நடைபெறுகிறது. சித்திரை மாதம் 9-ம் நாள் தேரோட்டம் நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**மோனா சந்திரவதி குப்தா** (*Mona Chandravati Gupta*-1896-1984) ஓர் பிரித்தானியப் பர்மாவில் பிறந்த இந்தியச் சமூக சேவகர், கல்வியாளர் மற்றும் பெண்களின் சமூக மற்றும் பொருளாதார மேம்பாட்டிற்காகப் பாடுபடும் அரசு சார்பற்ற அமைப்பான *நாரி சேவா சமிதியின்* நிறுவனர் ஆவார்.

வாழ்க்கை
--------

குப்தா மியான்மாரின் தலைநகர் இரங்கூன், இன்றைய யங்கோனில் 20 அக்டோபர் 1896-இல் பிறந்தார். யங்கோன் மற்றும் இலண்டனில் ஆரம்பக் கல்விக்குப் பிறகு, கொல்கத்தாவில் உள்ள மறைமாவட்டக் கல்லூரியில் பட்டப்படிப்பைப் பெற்றார். கல்விப் பணியில் இவர் இலக்னோவிலுள்ள அரசு பெண்கள் கல்லூரியின் துணை முதல்வராகவும், பெண் கல்விக்கான பல்கலைக்கழக ஆய்வுக் குழுவின் உறுப்பினராகவும் பணியாற்றினார்.

குப்தா 1930-களில் இரண்டு பெண்கள் அமைப்புகளைத் தொடங்கினார். 1931-இல் *ஜெனானா பார்க் லீக்* மற்றும் 1936-இல் *பெண்கள் சமூக சேவை லீக்* தொடங்கினார். ஏறக்குறைய ஒரு தசாப்தத்திற்குப் பிறகு, இவர் *மகளிர் அகாதமியை* நிறுவினார். 1947-இல் இந்திய விடுதலைக்குப் பிறகு, அகாதமி மகளிர் சமூக சேவை லீக்குடன் இணைக்கப்பட்டு *நாரி சேவா சமிதியை* உருவாக்கியது. இந்த அமைப்பு தற்போது நான்கு கல்வி நிறுவனங்கள், பெண்களுக்கான இரண்டு தொழிற்பயிற்சி நிலையங்கள், மூன்று பெண்கள் நல மையங்கள், ஒரு கலாச்சார மையம் மற்றும் மருத்துவ வசதிகளை உள்ளடக்கியதாக வளர்ந்துள்ளது.

குப்தா உத்தரப் பிரதேச சட்ட மேலவையின் முன்னாள் உறுப்பினராகவும் இருந்தார். அலகாபாத் பல்கலைக்கழகம் மற்றும் இலக்னோ பல்கலைக்கழகத்தில் முறையே 1939 மற்றும் 1940-இல் பணியாற்றினார். 1939ஆம் ஆண்டில் பிரித்தானிய இந்திய நிர்வாகத்தின் கைசர்-இ-ஹிந்த் பதக்கத்தை வென்றவர், 1965ஆம் ஆண்டில் இந்திய அரசாங்கத்தால் கௌரவிக்கப்பட்டார். இவருக்கு பத்மசிறீ விருது, இவரது பங்களிப்புகளுக்காக வழங்கப்பட்டது.

மேலும் பார்க்கவும்
------------------

 

\* அலகாபாத் பல்கலைக்கழகம்
* இலக்னோபல்கலைக்கழகம்

1. 1 2  "Nari Sewa Samiti". Nari Sewa Samiti. 2015. Archived from the original on 5 March 2016. பார்க்கப்பட்ட நாள் 7 May 2015.
2. 1 2 3  "Yasni". Yasni. 2015. பார்க்கப்பட்ட நாள் 7 May 2015.
3. 1 2  "NSN". NSN. 2015. பார்க்கப்பட்ட நாள் 7 May 2015.
4. ↑  "Padma Shri" (PDF). Padma Shri. 2015. பார்க்கப்பட்ட நாள் 11 November 2014.

மேற்கோள்கள்
-----------

வார்ப்புரு:Padma Shri Award Recipients in Social Work
**மானசம்ரட்சணம்** 1945 ஆம் ஆண்டு வெளிவந்த தமிழ்த் திரைப்படமாகும். கே. சுப்ரமணியம் கதை, வசனம் எழுதி, அவரின் இயக்கத்தில் வெளிவந்த இத்திரைப்படத்தில் எஸ். டி. சுப்புலட்சுமி, சி. டி. ராஜகாந்தம், காளி என். ரத்தினம், வி. என். ஜானகி உள்ளிட்ட பலரும் நடித்திருந்தனர். உலகப் போரில் ரங்கூனுக்கு ஆதரவாக பிரித்தானியர்கள் அரசின் ஆலோசனையின் பேரில் இப்படம் தயாரிக்கப்பட்டது.

கதைச் சுருக்கம்
---------------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

1941ஆம் ஆண்டு டிசம்பர் மாதத்தில் சப்பானியர்கள் பர்மாவைத் தாக்கினர். இதன் காரணமாய் பலர் அந்நாட்டை விட்டு வெளியேறினர். சில காலம் கழித்து அங்கு தைரியமுடன் இருந்தவர்களும் பலவந்தமாக வெளியேற்றப்பட்டனர். அவர்களில் ஒருத்தி பத்மினி. பத்மினியின் கணவன் ரங்கூன் மிலிட்டரி டாக்டர். இவர்களது குழந்தை சரோசா, குழந்தைகளை ஏற்றிக்கொண்டு வந்த கப்பலில் குழந்தை சரோசா அகப்பட்டுக்கொள்ள குழந்தையைத் தேடி தரைமார்க்கமாக இந்தியா வருகிறாள் பத்மினி. தகர்க்கப்படப் போகும் 14வது யுத்தக்கப்பலை பாதுகாக்க தன்னிடன் அழைத்து வந்த அனாதைக் குழந்தைகளைக் கொண்டு சதியை முறியடிக்கிறாள் கதாநாயகி.

சான்றடைவு
---------

1. 1 2  சுதந்திரப் போரில் தமிழ் சினிமா- அறந்தை நாராயணன்- NCBH-வெளியீடு-1988
2. ↑  "Fifty Years of Indian Talkies" (1931-1981) A Commemorative Volume-1981-page-78

உசாத்துணை
---------

* Maanasamrakshanam (1945), தி இந்து, நாள்: நவம்பர் 6, 2010
**7ஜி ரெயின்போ காலனி** (*7G Rainbow Colony*) 2004 ஆம் ஆண்டு வெளி வந்த தமிழ்த் திரைப்படம். இந்தத் திரைப்படத்தில் ரவி கிருஷ்ணா அறிமுகமானார். சோனியா அகர்வால் நடித்திருந்த இப்படத்தை எழுதி இயக்கியவர் செல்வராகவன். யுவன் ஷங்கர் ராஜாவின் இசையுடன் அரவிந்த் கிருஷ்ணா ஒளிப்பதிவில் இத்திரைப்படம் உருவானது.

வகை
---

உண்மைப்படம் / மசாலாப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

வேலையில்லாமல் நண்பர்களுடன் சுற்றித்திரியும் இளைஞனான ரவி கிருஷ்ணா அவன் தங்கியிருக்கும் தொகுப்பு குடியிருப்பு-க்கு குடிவரும் பஞ்சாப் மாநிலத்தைச் சேர்ந்த பெண்ணொருவரைக் ( சோனியா அகர்வால் ) காதல் கொள்கின்றார். பல முறை அவரின் விருப்பத்தைத் தெரியப்படுத்த முயற்சிகளும் செய்கின்றார். இவர் பல முறை முயற்சிகள் செய்தும் பொருட்படுத்தாதிருக்கும் அப்பெண்ணிற்கு வீட்டின் மூலம் மாப்பிள்ளை ஒருவனைத் தேர்ந்தெடுக்கின்றார் அவள் தந்தை. திருமணம் நடைபெறுவதற்கு முன்பதாகவே அப்பெண்ணிடம் தவறாக நடந்து கொள்ள எத்தனிக்கும் மாப்பிள்ளையைத் தடுத்து நிறுத்துகின்றார் ரவி கிருஷ்ணா. பின்னர் அப்பெண்ணும் ரவி கிருஷ்ணாவைக் காதலிக்கின்றார். காதல் ரவி-யை செம்மைப்படுத்துகிறது. பொறுப்புடைய இளைஞனாக மாறுகிறான். பெண்ணின் தாயார் எதிர்க்கிறார். வேறு இடம் குடிபெயர்கின்றனர். பெண், வீட்டில் சிறை செய்யப்படுகின்றாள். பின்னர் தப்பிச் சென்று, ஒரு சுற்றுலா விடுதியில் இருவரும் உடலுறவினையும் கொள்கின்றனர். அதன் பிறகு சிறிய சண்டை காரணமாக தெருவிலிருந்து விலகிச் செல்லும் பொழுது ரவியின் காதலியை வாகனமொன்று மோதி இறக்கின்றார். பின்னர் காதலியின் நினைவுடனேயே வாழ்கின்றார் ரவி.

துணுக்குகள்
-----------

தமிழ்நாட்டில் மட்டும் 92 திரைகளில் வெளியிடப்பட்ட இத்திரைப்படம் தெலுங்கு மொழியில் 7 ஜி பிரிந்தாவன் காலனி என வெளியிடப்பட்டதும் குறிப்பிடத்தக்கது.

பாடல்கள்
--------

7ஜி ரெயின்போ காலனி திரைப்படமானது யுவன் சங்கர் ராஜா இசையமைப்பினில் பத்து பாடல்களைக் கொண்டுள்ளது.

| பாடல் | பாடகர்கள் |
| --- | --- |
| *நினைத்து நினைத்து பார்த்தால்* | ஷ்ரேயா கோஷல் |
| *கனா காணும் காலங்கள்* | ஹரிஷ் ராகவேந்திரா, சுல்தான் கான் ,மதுமிதா |
| *நாம் வயதுக்கு வந்தோம்*  | பி. உன்னிகிருஷ்ணன், யுவன் சங்கர் ராஜா ,ஷாலினி,கங்கா |
| *சந்தோசத்தின் இசை*  | இசை கருவிகள் |
| *கண் பேசும் வார்த்தைகள்*  | கார்த்திக் |
| *இது போர்களமா* | ஹரிஸ் ராகவேந்திரா |
| *கனா காணும் காலங்கள்* | மதுமிதா,சுல்தான் கான் |
| *ஜனவரி மாதம்*  | குணால் கஞ்சாவாலா, மதன்ஜி |
| *தீம் மியூசிக்* | இசை கருவிகள் |
| *நினைத்து நினைத்து பார்த்தேன்* | கிருஷ்ணகுமார் குன்னத் |

மேற்கோள்கள்
-----------

1. ↑  Dinamalar (2021-02-17). "மறக்க முடியுமா? - 7ஜி ரெயின்போ காலனி" (in ta). . 
[*தொடர்பிழந்த இணைப்பு*]
2. ↑  "7ஜி ரெயின்போ காலனி வெளியான நாள்: மனிதனை உருமாற்றி உயர்த்தும் காதலின் கதை" (in ta) இம் மூலத்தில் இருந்து 2020-11-01 அன்று. பரணிடப்பட்டது.. .

வெளி இணைப்புகள்
---------------

* 7 ஜி ரெயின்போ காலணி

| * பா
* உ
* தொ
செல்வராகவன் திரைப்படங்கள் |
| --- |
| 2000களில் | 
* *காதல் கொண்டேன்* (2003)
* *7ஜி ரெயின்போ காலனி* (2004)
* *புதுப்பேட்டை* (2006)
* *ஆதவரி மாட்டலக்கு அர்த்தாலு வேருலே* (2007) (தெலுங்கு)

 |
| 2010களில் | 
* *ஆயிரத்தில் ஒருவன்* (2010)
* *மயக்கம் என்ன* (2011)
* *இரண்டாம் உலகம்* / *வர்ணா* (2013)

 |
**பஞ்சாப் பெண்கள் ஆணையம்,** பஞ்சாபின் சமூகப் பாதுகாப்பு மற்றும் பெண்கள் மற்றும் குழந்தைகள் மேம்பாட்டுத் துறையின், அறிவிப்பு எண்:, 2/31/91-2(SW) 1728, 19/05/1998 என்ற தேதியிட்ட  அறிவிக்கையின் படி உருவாக்கப்பட்டது. அதைத் தொடர்ந்து, பெண்களைப் பாதிக்கும் நியாயமற்ற நடைமுறைகள் பற்றிய **பஞ்சாப் மாநில பெண்களுக்கான ஆணையச் சட்டம்,** 2001 (பஞ்சாப் சட்டம் எண். 4, 2001) 19/4/2001 முதல் அமலுக்கு வந்தது. இதன்படி பஞ்சாப் மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக சட்டரீதியான அமைப்பாக **பஞ்சாப் மாநில மகளிர் ஆணையம்** உள்ளது.

வரலாறு மற்றும் நோக்கம்
----------------------

பெண்களின் உரிமைகளைப் பாதுகாக்கவும், குடும்பத்தாலும், மற்றவர்களாலும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராக பெண்களின் பாதுகாப்பு மற்றும் பாலின சமத்துவத்தை உறுதி செய்யவும் அது தொடர்பான குறிப்பிட்ட பிரச்சினைகளை விசாரிக்கவும்,  அம்மாநிலத்தில் பெண்கள் தொடர்பான பிரச்சினைகளை ஆய்வு செய்வதற்கும் இந்த பஞ்சாப் மாநில மகளிர் ஆணையத்திற்கு அதிகாரங்கள் உள்ளன. 

இந்த ஆணையம் பின்வரும் நோக்கங்களுடன் உருவாக்கப்பட்டுள்ளது.

* பஞ்சாப் மாநில பெண்களின் பாதுகாப்பு மற்றும் நலனை உறுதி செய்தல்.
* பெண்களின் தொடர்புடைய சட்டங்களை மீறுவது அல்லது அவர்களுக்கான வாய்ப்பினை மறுப்பது அல்லது பெண்களுக்குரிய எந்தவொரு உரிமையையும் பறித்தல் ஆகியவற்றில் சரியான நேரத்தில் தலையிடுவதன் மூலம் பாலின அடிப்படையிலான பிரச்சினைகளைக் கையாளவும்.
* பெண்கள் சார்ந்த பிரச்சினைகளில் தீர்வுகள் குறித்து மாநில அரசுக்கு பரிந்துரை செய்தல்.
* மாநிலத்தின் பெண்கள் அடிப்படையிலான சட்டம் குறித்து பொதுமக்களிடையே விழிப்புணர்வை ஏற்படுத்துதல்.

இம்மாநில மகளிர் ஆணையத்தின் தலைவராக மனிஷா குலாட்டி பணியாற்றி வருகிறார். மேலும் துயரமடைந்த பெண்கள் உடனடியாக புகார்களைத் தெரிவிக்க தனது எண்ணை 88659-00064 பகிரங்கமாக அறிவித்துள்ளார்.

அமைப்பு
-------

பஞ்சாப் மாநில மகளிர் ஆணையமானது, ஒரு தலைவர் மற்றும் பிற உறுப்பினர்களுடன் இயங்கிவருகிறது. மாநில மகளிர் ஆணையத்தின் தலைவரை நியமிப்பதற்கான வழிமுறைகளையும் உறுப்பினர்களை நியமிப்பதற்கான வழிமுறைகளையும் அம்மாநிலத்தின் சமூக நலத்துறை உருவாக்குகிறது. அவர்களின் சம்பளம் மற்றும் பிற ஊதியங்கள் மாநில அரசால் நிர்ணயிக்கப்பட்டு தேவைப்படும்போது திருத்தப்படுகின்றன.

திருமதி. மனிஷா குலாட்டி, தற்போதைய பஞ்சாப் மாநில மகளிர் ஆணையத்தின் தலைவராக உள்ளார். அவர்களின் பதவிக்காலம் 3 ஆண்டுகள் இருந்தாலும், 2020 ஆம் ஆண்டு நீட்டிக்கப்பட்டது. ஆனால் 2023 ஆம் ஆண்டு, பஞ்சாப் மாநில அரசால் அவரது பதவி பறிக்கப்பட்டது. அதற்கெதிராக உயர்நீதிமன்றத்தில் வழக்கு தொடுத்து தடையுத்தரவு வாங்கி தலைவராக இருந்துவருகிறார்.

*

மேற்கோள்கள்
-----------

1. ↑  "Punjab State Commission For Women". .
2. ↑  "Punjab State Commission For Women". .
3. ↑  "சமூக பாதுகாப்பு மற்றும் பெண்கள் மற்றும் குழந்தைகள் மேம்பாட்டுத் துறை". ..
4. ↑  Rajagopalan, Swarna (30 May 2016). "Why National and State Women's Commissions are important and should be held accountable". dnaindia.com. .
5. ↑  "Punjab Women's Panel Wants Action Against Honey Singh For "Vulgar Lyrics"". .
6. ↑  "Women Commission Chairperson asked members to sensitize women about their rights and welfare schemes". .
7. ↑  "Punjab State Commission For Women". ndtv.com. 19 September 2019.. பார்த்த நாள்: 15 January 2022.
8. ↑  "பஞ்சாப் மகளிர்ஆணையம்: மகளிர்குழு தலைவர்பதவிக்கான புதிய நியமனத்தை இறுதி செய்ய வேண்டாம் என்று பஞ்சாபை உயர்நீதிமன்றம் கேட்டுக் கொண்டுள்ளது". .
**முகம்மது அமீது அலி** (Muhammad Hamid Ali) கிழக்கு பாக்கித்தானின் முன்னாள் ஆளுநராக இருந்தவர் ஆவார்.

ஆரம்ப கால வாழ்க்கை
------------------

முகமது அமீது அலி 1906 ஆம் ஆண்டு செப்டம்பர் மாதம் 4 ஆம் தேதியன்று பிரித்தானிய இராச்சியத்தின் ஆக்ரா மற்றும் அவுத் ஐக்கிய மாகாணங்களின் இலக்னோவில் பிறந்தார். 1931 ஆம் ஆண்டு அக்டோபர் 13 ஆம் தேதியன்று இவர் இந்தியக் குடிமைப் பணியில் சேர்ந்தார்.

தொழில்
------

இந்தியாவின் பல்வேறு குடிமைப் பதவிகளின் உட்பிரிவுகள் மற்றும் மாவட்டங்களுக்கு நியமிக்கப்பட்டு பணிபுரிந்தார். மாநிலத்தின் துணை போக்குவரத்து ஆணையராகவும், துணை செயலாளராகவும் பணியாற்றினார். 1946 ஆம் ஆண்டு சனவரி மாதம் 28 ஆம் தேதியில் இவர் பிரதமரின் அலுவலகத்தில் இணைச் செயலாளராக இருந்தார். 1946 ஆம் ஆண்டு நவம்பர் மாதம் 14 ஆம் தேதியில் கூடுதல் செயலாளராக பதவி உயர்வு பெற்றார். 1947 ஆம் ஆண்டு ஆகத்து மாதம் 15 ஆம் தேதியில் கிழக்கு வங்காள அரசாங்கத்தில் நிதி மற்றும் வருவாய் துறையின் செயலாளராக சேர்ந்தார். தலைமைச் செயலாளராகவும் பதவி உயர்வு பெற்றார். 

1958 ஆம் ஆண்டு ஏப்ரல் மாதம் முதல் தேதி முதல் 3 மே 1958 ஆம் ஆண்டு வரை கிழக்கு பாக்கித்தானின் தற்காலிக ஆளுநராக இருந்தார். இவரது பதவிக்காலம் முடிந்ததும் மீண்டும் தலைமைச் செயலாளர் பதவிக்கு திரும்பினார்.

மேற்கோள்கள்
-----------

1. ↑  "Chronology (April 1, 1958 to June 30, 1958)". *Pakistan Horizon*: 129–137. 1 January 1958.
2. ↑  .
1892 ஆம் ஆண்டு பிரித்தானிய கட்டிடக்கலைஞர் ஹென்றி இர்வின் வழிகாட்டுதலின் கீழ் ஜே. வெ. ப்ரஸெஸ்டிங்கினால் வடிவமைக்கப்பட்ட சென்னை உயர் நீதிமன்ற கட்டடம் இந்தோ-சாராசெனிக் கட்டிடக்கலைக்கு ஒரு முதன்மையான எடுத்துக்காட்டு ஆகும்.மும்பையில் உள்ள விக்டோரியா தொடருந்து நிலையம் 1878-88 (தற்போது சத்திரபதி சிவாசி தொடருந்து நிலையம்)எர்பெர்ட்டு பேக்கரால் வடிவமைக்கப்பட்ட தில்லி தலைமைச் செயலக கட்டிட வடக்குத் தொகுதி.
**இந்தோ சாரசெனிக் கட்டடக்கலை** (**Indo-Saracenic** இது **Indo-Gothic**, **Mughal-Gothic**, **Neo-Mughal**, **Hindoo style** என்றும் அழைக்கப்படுகிறது) என்பது 19 ஆம் நூற்றாண்டின் பிற்பகுதியில், பிரித்தானிய பேரரசில் குறிப்பாக பிரித்தானிய இந்தியாவிலும், சுதேச சமஸ்தானங்களில் பொது மற்றும் அரசு கட்டிடங்களைக் கட்ட பிரித்தானிய கட்டிடக்கலைஞர்களால் பயன்படுத்தப்பட ஒரு கட்டிடக்கலை பாணியாகும். இது இந்திய-இஸ்லாமியக் கட்டிடக்கலை, குறிப்பாக முகலாயக் கட்டிடக்கலை, பிரித்தானிய இந்திய பாரம்பரிய பாணி, சிலசமயம் கொஞ்சம், திராவிடக் கட்டடக்கலை ஆகியவற்றின் அலங்கார கூறுகளைக் கொண்டு உருவானது. கட்டிடங்களின் அடிப்படை அமைப்பு மற்றும் கட்டமைப்பு போன்றவையானது சமகால கட்டடங்களில் பயன்படுத்தப்பட்ட, அதாவது கோதிக் மறுமலர்ச்சி மற்றும் நியோ-கிளாசிக் போன்றவற்றுடன் குறிப்பிட்ட அளவு இந்திய அம்சங்கள் மற்றும் அலங்காரம் ஆகியவற்றைக் கொண்டதாக இருந்தது. சாரசென் என்பது மத்திய கிழக்கிலும் வடக்கு ஆப்பிரிக்காவிலும் உள்ள அரபு மொழி பேசும் முசுலிம் மக்களைக் குறிக்க இடைக்காலத்தில் ஐரோப்பாவில் பயன்படுத்தப்பட்ட ஒரு சொற்பதமாகும்.

இந்த பாணியானது இந்திய கட்டிடங்களை சித்தரித்த மேற்கத்திய ஓவியங்களைக் கொண்டு 1795 ஆம் ஆண்டில் இருந்து வந்தது. குறிப்பாக வில்லியம் ஹோட்ஜஸ் மற்றும் டேனெல் இரட்டையர்கள் (வில்லியம் டானியல் மற்றும் அவரது மாமா தாமஸ் டேனெல்) போன்றவர்களின் ஓவியங்களில் இருந்து. இந்தோ சாரசெனிக் கட்டடக்கலையில் கட்டி முடிக்கப்பட்ட முதல் கட்டடம் சென்னையில் 1768இல் கட்டி முடிக்கப்பட்ட சேப்பாக்கம் அரண்மனை ஆகும். பிரித்தானிய இந்தியாவின் முக்கிய மையங்களாக இருந்த சென்னை, மும்பை, கொல்கத்தா ஆகியவை நகரங்களில் இந்த பாணியிலான பல கட்டிடங்களைக் கொண்டுள்ளன, ஆனால் கொல்கத்தா ஐரோப்பிய நியோ-கிளாசிக்கல் பாணியின் கோட்டையாக இருந்தது. இதில் பெரும்பாலான பெரிய கட்டிடங்கள் பாரம்பரிய கட்டடங்கள் என்ற வகைப்பாட்டில், இந்தியத் தொல்லியல் துறையால் பாதுகாக்கப்படுகின்றன.

மேற்கோள்கள்
-----------

1. ↑  பாரதி வி (27 மே 2017). "இந்தோ-சாரசெனிக் கலையும் சென்னையும்". *கட்டுரை* (இந்து தமிழ்).. பார்த்த நாள்: 4 செப்டம்பர் 2018.
**இராம்பால் சாகர்** (Rampal Chahar) இந்தியாவைச் சேர்ந்த இணை ஒலிம்பிக் விளையாட்டு தடகள வீரராவார். 1989 ஆம் ஆண்டு சூலை மாதம் 10 ஆம் தேதியன்று இவர் பிறந்தார்.  ஆண்களுக்கான உயரம் தாண்டுதல் போட்டியில் இவர் நிபுணத்துவம் பெற்றிருந்தார். 2018 ஆம் ஆண்டு நடைபெற்ற ஆசிய இணை விளையாட்டுப் போட்டிகளில் இவர் இந்தியாவைப் பிரதிநிதித்துவப்படுத்தினார். இப்போட்டியில் இவர் வெள்ளிப் பதக்கம் வென்றார். 2016 ஆம் ஆண்டு நடைபெற்ற ரியோ டி செனிரோ இணை ஒலிம்பிக் விளையாட்டுப் போட்டிகளிலும் 2020 ஆம் ஆண்டு டோக்கியோ இணை விளையாட்டுப் போட்டிகளிலும் இவர் பங்கேற்றுள்ளார். இப்போட்டிகளில் முறையே 6 மற்றும் 5 ஆவது இடங்களைப் பிடித்தார்.

ஆரம்ப கால வாழ்க்கை
------------------

இராம்பால் சாகர் இந்தியாவின் அரியானாவில் பிறந்தார். இவருக்கு 4 வயதாக இருந்தபோது, விவசாய வெட்டுக்கத்தியில் கை சிக்கி, வலது கை பகுதி துண்டிக்கப்பட்டது. தற்போது துனிசியாவில் நடைபெற்ற 2016 ஐபிசி போட்டியில் உயரம் தாண்டுதலில் தங்கப் பதக்கம் வென்றுள்ளார்.

தொழில்
------

இராம்பால் சாகர் டி47 ஊன வகை இணை உயரம் தாண்டுதல் போட்டியில் தேசிய சாதனை படைத்துள்ளார். 2016 ஆம் ஆண்டு துனிசியாவில் நடந்த ஐபிசி தடகள போட்டியில் தங்கம் வென்றார். இதைத் தவிர 5 தேசிய அளவிலான தங்கப் பதக்கங்களையும் வென்றுள்ளார். 

2016 ஆம் ஆண்டில் நடைபெற்ற ரியோ இணை ஒலிம்பிக்கில் சாகர் தனது போட்டியில் 6ஆவது இடத்தைப் பிடித்தார்.  2017 ஆம் ஆண்டு நடைபெற்ற இலண்டன் உலக இணை வெற்றியாளர் போட்டியில் இராம்பால் சாகர் தனது போட்டியில் 6ஆவது இடத்தைப் பிடித்தார். இந்தோனேசியாவின் இயாகர்த்தாவில் நடைபெற்ற ஆசிய இணை விளையாட்டுப் போட்டியில் உயரம் தாண்டுதல் டி-47 பிரிவில் இராம்பால் சாகர் வெள்ளிப் பதக்கம் வென்றார்.

மேற்கோள்கள்
-----------

1. ↑  "Ram Pal - Athletics | Paralympic Athlete Profile". *International Paralympic Committee* (in ஆங்கிலம்). பார்க்கப்பட்ட நாள் 2023-01-24.
2. ↑  "This Indian Paralympian Isn't Complaining About Rio - He Just Misses The Masala In His Dal". *Indiatimes* (in Indian English). 2016-09-09. பார்க்கப்பட்ட நாள் 2023-01-24.
3. ↑  Phatak, Saivee (2021-08-29). "India's Nishad Kumar wins Silver in High Jump after Exceptional Performance; Ram Pal Delivers Personal Best at 2020 Tokyo Paralympics » FirstSportz". *FirstSportz* (in அமெரிக்க ஆங்கிலம்). பார்க்கப்பட்ட நாள் 2023-01-24.
4. ↑  "Meet The 19 Paralympians Who Are Going To Make India Proud In Rio And Will Need Your Wishes". *IndiaTimes* (in Indian English). 2016-09-03. பார்க்கப்பட்ட நாள் 2023-01-24.
5. ↑  "Tokyo Paralympics: खीर के शौकीन झज्‍जर के रामपाल देश को मेडल दिलाने के लिए लगाएंगे ऊंची छलांग". *Dainik Jagran* (in இந்தி). பார்க்கப்பட்ட நாள் 2023-01-24.
6. ↑  "Meet The 19 Paralympians Who Are Going To Make India Proud In Rio And Will Need Your Wishes". *IndiaTimes* (in Indian English). 2016-09-03. பார்க்கப்பட்ட நாள் 2023-01-24.
7. ↑  Scroll Staff. "Paralympics: Rampal Chahar finishes sixth in men's high jump T-47 despite personal best". *Scroll.in* (in அமெரிக்க ஆங்கிலம்). பார்க்கப்பட்ட நாள் 2023-01-24.
8. ↑  Goswami, Stuty. "Know more about your Indian Paralympians". *www.sportskeeda.com* (in அமெரிக்க ஆங்கிலம்). பார்க்கப்பட்ட நாள் 2023-01-24.
கோர்டன் பெல் மற்றும் டேன் டோட்ச் ஆகிய இருவரும் வாட்டர்லு பல்கலைக்கழக மாணவர்கள் இவர்கள் 1980 களில் இயக்கு தளம் பற்றிய ஆய்வில் இருந்தனார் அப்போது நிகழ்நேர இயக்கு தளத்தை உருவாக்கினர். இத்தொழில் நுட்பத்திற்கு வணிக ரீதியான தேவை இருப்பதை உணா;ந்தனர். அதனால் கனடாவில் உள்ள பட்டாரியோ நகரில் குவாண்டம் மென்பொருள் நிருவனத்தை துவங்கினார் 1982-ல் கியூயுனிக்ஸ்-ன் முதல் பதிப்பை வெளியிட்டனார் 1984-ல் அதன் பெயரை கியூ என் எக்ஸ் என்று மாற்றினார் பெயர்ச் சிக்கலின் காரணமாக இம்மாற்றம் ஏற்பட்டது. 

கியூ என் எக்ஸ் வணிக ரீதியான யுனிக்ஸ் போன்ற ஒரு நிகழ் நேர இயக்குத்தளம் இது பெரும்பாலும் பதி கனிணியில் பயன்படுகிறது. 1980 களில் கனடாவில் உருவாக்கப்பட்ட இந்நிறுவனத்தை 2010ம் ஆண்டு அதே கனடாவைச் சார்ந்த பிளாக்பெரி நிறுவனம் வாங்கியது. மைக் முறையில் சிறப்பாக செயல்படும் முதல் இயங்குதளம் கியூ என் எக்ஸ் இந்த இயக்கு தளத்தில் வேலைகள் சிறு சிறு பிரிவுகளாக பிரித்து தனித்தனியாக செயல்படும். ஒரு பகுதி செயல் இழந்தாலும் மற்ற பகுதிகள் செயல்படும். இதுவே இதன் தனி சிறப்பாகும்.

மேற்கோள்கள்
-----------

1. ↑  "QNX Neutrino RTOS – Embedded OS | BlackBerry QNX | BlackBerry QNX". .
2. ↑  "UNIX History". May 1, 2011. .
3. ↑  "QNX OS for Safety". .
**பாலிபாடு** *(Ballipadu)* என்பது இந்தியாவின் ஆந்திரப் பிரதேசம் மாநிலம் மேற்கு கோதாவரி மாவட்டத்தில் உள்ள பாலகொல்லு மண்டலத்தில் இருக்கும் ஒரு கிராமம் ஆகும்.

பாலிபாடுவின் புவியியல்
----------------------

இதன் அருகாமையில் ஏழு கிலோ மீட்டர் தொலைவில் பாலகொல்லு என்ற நகரம் அமைந்துள்ளது. இதையடுத்து பீமவரம் என்னும் நகரம் 15 கிலோ மீட்டர் தொலைவில் அமைந்துள்ளது. மேலும் இக்கிராமத்திலிருந்து மூன்று கிலோ மீட்டர் தொலைவில் விரவசரம் தொடருந்து நிலையம் அமைந்துள்ளது. இங்கு 1500 மக்கள் வாழுகிறார்கள்.

பாலிபாடுவின் அரசியல்
--------------------

பாலகொல்லு சட்டப்பேரவைத் தொகுதியில் பாலிபாடு இடம்பெற்றுள்ளது. இந்திய தேசிய பாரதீய சனதா கட்சியைச் சார்ந்த அரிமில்லி ராதாகிருட்டிணா தற்போதைய சட்டமன்ற உறுப்பினர் ஆவார். நரசாபூர் மக்களவைத் தொகுதியில் பாலிபாடு கிராமம் இடம்பெற்றுள்ளது. இந்திய தேசிய காங்கிரசு கட்சியைச் சார்ந்த கானுமுரி பாபிராசு தற்போதைய நாடாளுமன்ற உறுப்பினராக இருக்கின்றார்.

மேற்கோள்கள்
-----------

1. ↑  "PinCode: Ballipadu, West Godavari". PINcode.org.in. Retrieved 17 Feb 2015.
2. ↑  "District Level Mandal wise List of Villages in Andhra Pradesh". National Informatics Centre இம் மூலத்தில் இருந்து 14 டிசம்பர் 2014 அன்று. பரணிடப்பட்டது... பார்த்த நாள்: 21 October 2014.
2007 இல் நேக்ட்
**ஆசுக்கார் இரைன்கார்ட் நேக்ட்** (*Oskar Reinhard Negt*, டாய்ச்சு ஒலிப்பு: [ˈneːkt], 1 ஆகத்து 1934 – 2 பெப்ரவரி 2024) ஒரு செருமானிய மெய்யியலாளரும், சமூகத் திறனாய்வுக் கோட்பாட்டாளரும் ஆவார். இவர் அனோவர் லைப்னிட்சு பல்கலைக்கழகத்தின் சமூகவியல் பேராசிரியராகவும், செருமனியின் மிக முக்கியமான சமூக அறிவியலாளர்களில் ஒருவராகவும் இருந்தார். இவரது படைப்புகளில் சில ஆங்கிலத்தில் மொழிபெயர்க்கப்பட்டுள்ளன.

நேக்ட் கோட்டிங்கன் பல்கலைக்கழகம், பிராங்க்ஃபுர்ட் பல்கலைக்கழகத்தில் மாக்சு கோர்க்கைமரிடம் மேற்குலகக் கோட்பாட்டைப் பயின்று அதில் முனைவர் பட்டத்தை தியோடர் ஆடோர்னோவின் வழிகாட்டலில் பெற்றார். திரைப்படத் தயாரிப்பாளரும் காட்சிக் கலைஞருமான அலெக்சாண்டர் குளூக் உடனான நீண்டகால ஒத்துழைப்புக்காக இவர் மிகவும் பிரபலமானவர்.

நீண்டகாலமாக நோய்வாய்ப்பாட்டிருந்த நேக்ட் தனது 89-ஆவது அகவையில் 2024 பெப்ரவரி 2 இல் இறந்தார்.

மேற்கோள்கள்
-----------

1. ↑  "Oskar Negt" (in en). .
2. ↑  Pohl, Kerstin; Hufer, Klaus-Peter (2016). "An Interview with Oskar Negt (2004)" (in en). *International Labor and Working-Class History* **90**: 203–207. doi:10.1017/S0147547916000120. பன்னாட்டுத் தர தொடர் எண்:0147-5479.
3. ↑  "Adrian Grama, Negt without Kluge, NLR 123, May–June 2020". .
4. ↑  Hottman, Tara (2015). "Message in a Bottle". *Qui Parle* **23** (2): 215–227. doi:10.5250/quiparle.23.2.0215. பன்னாட்டுத் தர தொடர் எண்:1041-8385.
5. ↑  "Oskar Negt ist gestorben" (in de). *FAZ.NET*. 2024-02-02. .

வெளி இணைப்புகள்
---------------

* Website at the Institute of Sociology in Hannover
* Biography of Negt
**தீபா எம். ஒல்லப்பள்ளி,** (*Deepa M. Ollapally*) ஜார்ஜ் வாஷிங்டன் பல்கலைக்கழகத்தின் எலியட் பன்னாட்டு விவகாரப் பள்ளியில் ஆசிய ஆய்வுகளுக்கான சீகுர் மையத்தின் பன்னாட்டு விவகாரங்களின் ஆராய்ச்சி பேராசிரியராகவும், இணை இயக்குநராகவும் உள்ளார். 2009-இல் எலியட் பள்ளியால் தொடங்கப்பட்ட எழும் அதிகாரம் (*ரைசிங் பவர்ஸ்*) முன்முயற்சியின் இயக்குநராகவும் உள்ளார்.

கல்வி
-----

ஒல்லப்பள்ளி முனைவர் பட்டம் பெற்றவர். கொலம்பியா பல்கலைக்கழகத்தில் அரசியல் அறிவியலில். ஒல்லப்பள்ளி ஜார்ஜ் வாசிங்டன் பல்கலைக்கழகத்தில் 2003இல் சேர்ந்தார். அவர் 1998-2003 வரை ஐக்கிய நாடுகளின் அமைதி நிறுவனத்தில் தெற்காசிய திட்டத்தை இயக்கினார், மேலும் 1990-97 வரை சுவார்த்மோர் கல்லூரியில் கற்பித்தார். 1996-98 வரை, ஒல்லப்பள்ளி இந்தியாவின் பெங்களூரில் உள்ள தேசிய மேம்பட்ட ஆய்வுக் கழகத்தில் மூலோபாய ஆய்வுப் பிரிவின் சக ஊழியராகப் பணியாற்றினார்.

இவரது ஆராய்ச்சி ஆசியாவில் பாதுகாப்பு மற்றும் அரசியலில் குறித்ததாகும். குறிப்பாக அணு ஆயுத பரவல் தடை, தீவிரவாதம், பாலினம் மற்றும் பிராந்தியத்தில் அடையாள அரசியல். இவரது தற்போதைய ஆராய்ச்சி முக்கியத்துவமாக உள்ளன். இந்தியாவில் உள்நாட்டு வெளியுறவுக் கொள்கை விவாதங்கள் மற்றும் அமெரிக்காவின் பிராந்திய பாதுகாப்பு மற்றும் உலகளாவிய தலைமை ஆகியவற்றில் இவற்றின் தாக்கங்கள் மீது கவனம் செலுத்துகின்றார். இவர் பெண்கள் பாதுகாப்பு, மோதல் மேலாண்மை மற்றும் அமைதிக்கான ஆலோசனைக் குழு உறுப்பினர் ஆவார், புது தில்லி, மேலும் பன்னாட்டு பாதுகாப்பு,தொடர்பான வாசிங்டன் அமைப்பின் பெண்களுக்கான இயக்குநர்கள் குழுவில் பணியாற்றியுள்ளார். இந்தியா மற்றும் வெளிநாடுகளில் நடைபெறும் வெளியுறவுத்துறை குறித்த கொள்கைள் தொடர்பான விவாதங்களில் பங்கேற்பதன் மூலம் இவர் நன்கு அறியப்படுகிறார்.

தனிப்பட்ட வாழ்க்கை
------------------

ஒல்லப்பள்ளி இலண்டன் இம்பீரியல் கல்லூரியில் உள்ள இம்பீரியல் வணிகப் பள்ளியின் புலத்தலைவர் ஜி. "ஆனந்த்" ஆனந்தலிங்கத்தை மணந்தார், இவர். ஓலப்பள்ளி இரண்டு குழந்தைகளின் தாயார் மற்றும் டாஷ் என்ற பீகிள் கலவையின நாயின் உரிமையாளர் ஆவார்.

மேற்கோள்கள்
-----------

1. ↑  "Consultative Committee". Women in Security, Conflict Management and Peace இம் மூலத்தில் இருந்து 16 April 2011 அன்று. பரணிடப்பட்டது... பார்த்த நாள்: 13 September 2013.
2. ↑  "'Make in India will clash with Donald Trump's Make in America' - Times of India".. பார்த்த நாள்: 2017-11-24.

வெளி இணைப்புகள்
---------------

* ஜார்ஜ் வாஷிங்டன் பல்கலைக்கழக ஆசிரியர் பக்கம்
* ரைசிங் பவர்ஸ் முன்முயற்சி
கியோட்டோ நடபடியில் பங்களிப்பு
  கையெழுத்திட்டு ஏற்கப்பட்டது
  கையெழுத்திட்டது, இன்னும் ஏற்கவில்ல
  கையெழுத்திட்டது, ஏற்க மறுப்பு
  கையெழுத்து இடாதவை

**கியோட்டோ சர்வதேச உடன்படிக்கை** என்பது, பன்னாட்டு ஒப்பந்தமான ஐக்கிய நாடுகள் தட்பவெப்ப மாற்றம் தொடர்பான கட்டமைப்பு நடைமுறைகள் (United Nations Framework Convention on Climate Change) என்பதற்கான ஒப்பந்தத்தைக் குறிக்கும். இப்பன்னாட்டு ஒப்பந்தம், "புவி உச்சிமாநாடு" என அறியப்படும் ஐக்கிய நாடுகள் சபையின் சூழலும் வளர்ச்சியும் தொடர்பாக பிரேசிலில் உள்ள ரியோடிஜெனிரோவில் 1992 ஆம் ஆண்டு ஜூன் மாதம் 3-14,தேதிகளில் 178 நாடுகளுடன் நடைபெற்ற கருத்தரங்கு ஒன்றில் உருவாக்கப்பட்டதாகும். இந்த ஒப்பந்தத்தின் நோக்கம் தட்பவெப்ப நிலைகளில் ஆபத்தான மாற்றங்களை உண்டாக்காத அளவுக்கு, வளிமண்டலத்தில் பைங்குடில் வளிமங்களின் (பசுமைக்குடில் வாயுக்களின்) செறிவைச் சமநிலையில் வைத்திருப்பதை நோக்கமாகக் கொண்டது. கியோட்டோ ஒப்பந்தத்தின்படி, நான்கு பைங்குடில் வளிமங்களையும், தொழில்மயமாக்கப்பட்ட நாடுகளால் உற்பத்தி செய்யப்படும் இரண்டு தொகுதி வளிமங்களையும் குறைப்பதற்கான சட்ட வலுக்கொண்ட பொறுப்புக்களை நிலைநாட்டுகிறது. மேற்குறிப்பிடப்பட்ட நான்கு பைங்குடில் வளிமங்கள், கார்பன் டை ஆக்சைடு, மீத்தேன், நைட்ரஸ் ஆக்ஸைடு, சல்பர் ஹெக்ஸா ஃபுளோரைடு என்பனவாகும். ஏனைய இரண்டு வளிமத் தொகுதிகளும் ஹைட்ரோ ஃபுளோரோ கார்பன்களும் (HFCs), பெர் ஃபுளோரோ கார்பன்களும் (PFCs) ஆகும்.

மேற்கோள்கள்
-----------

1. ↑  "Kyoto Protocol on the United Nations Framework Convention on Climate Change". United Nations. .
2. ↑  "What is the Kyoto Protocol?". UNFCCC. .
3. ↑  "Status of Ratification". United Nations Framework Convention on Climate Change. .
| playername = கிரிஸ்டன் பைக்
| image = Cricket\_no\_pic.png 
| country = Australia 
| teamcountry = ஆத்திரேலியா
| batting = வலதுகை துடுப்பாட்டம் 
| bowling = வலதுகை மிதவேகப் பந்துவீச்சு 
| deliveries = balls
| columns = 2 
| column1 = தேர்வு 
| matches1 = 1 
| runs1 = 14 
| bat avg1 = 7.00 
| 100s/50s1 = 0/0 
| top score1 = 10 
| deliveries1 = 138 
| wickets1 = 1 
| bowl avg1 = 39.00 
| fivefor1 = 0 
| tenfor1 = 0 
| best bowling1 = 1/29 
| catches/stumpings1 = 0/- 
| column2 = ஒபது 
| matches2 = 18 
| runs2 = 43 
| bat avg2 = 8.60 
| 100s/50s2 = 0/0 
| top score2 = 17 
| deliveries2 = 936 
| wickets2 = 26 
| bowl avg2 = 21.73 
| fivefor2 = 0 
| tenfor2 = n/a 
| best bowling2 = 4/23 
| catches/stumpings2 = 5/- 
| date = பிப்ரவரி 19 
| year = 2008 
| source =  Cricinfo 
}}
**கிரிஸ்டன் பைக்** (*Kirsten Pike*, பிறப்பு: நவம்பர் 12 1984), ஆத்திரேலியப் பெண்கள் துடுப்பாட்ட அணியின் மேனாள் வீரர் ஆவார். இவர் ஒரு தேர்வுத் துடுப்பாட்டப் போட்டியிலும், 18 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2005 ல் ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2005 - 2008 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

மேற்கோள்கள்
-----------

1. ↑  "Kirsten Pike - Australia". *ESPNcricinfo* (ESPN Inc.).. பார்த்த நாள்: 30 June 2014.
2. ↑  "Kirsten Pike - CricketArchive". CricketArchive.. பார்த்த நாள்: 30 June 2014.
3. ↑  "Queensland Fire cruise to first Women's Twenty20 title with seven-wicket win over ACT Meteors". *Australian Broadcasting Corporation*. 6 February 2014.. பார்த்த நாள்: 12 November 2019.
**கிருதி** இசை வடிவங்களில் மிகச் சிறந்ததும் அரங்கிசை வகைகளில் மிக முக்கியமானதும் ஆகும். தற்காலத்து அரங்கிசை நிகழ்ச்சிகளில் கிருதிகளைப் பாடுவதற்கு அல்லது இசைப்பதற்குத் தான் அதிகமான நேரம் ஒதுக்கப்பட்டுள்ளது. ஏனெனில் கிருதிகளை அதிகம் பாடும் போது அவற்றைப் பாடுவோர்க்கும், அவற்றைக் கேட்போருக்கும் அரியதோர் இசையின்பம் ஏற்படுகின்றது. பல இசைவாணர்களும் கிருதிகள் வழியாகப் பல அரும்பெரும் கருத்துக்களையும் தங்கள் உள்ளத்தில் எழுந்த உணர்ச்சிகளையும் வெளிப்படுத்தியுள்ளனர். கிருதிகளில் கற்பனை சுரம், நிரவல் முதலியன பாடுவதற்கு ஏற்ற இடங்கள் உள்ளன.

கிருதிகள் பல்லவி, அனுபல்லவி, சரணம் என்னும் பகுதிகளைக் கொண்டவை. சில கிருதிகளில் அனுபல்லவி இருக்காது. அப்போது சரணத்திற்கு "சமஷ்டி சரணம்" என்று பெயர். சில சமயங்களில் சரணங்கள் ஒன்றுக்கு மேற்பட்டவையாகவும், ஒரே தாதுவால் (சுரக் கோர்வை) அல்லது வெவ்வேறு தாதுக்களால் அமைக்கப்பட்டோ இருக்கலாம். சாகித்தியம் இறைவனை பற்றியதாகவோ, உலகியலைப் பற்றியதாகவோ இருக்கலாம். கிருதியின் எல்லை 1 ½ ஸ்தாயி முதல் 2 ஸ்தாயி வரை உள்ளது. அனாகத, அதீத எடுப்புக்கள் கையாளப்படுகின்றன. கிருதிகள் எல்லா விதமான இராகங்களிலும் அமைக்கப்பட்டுள்ளன. இராகங்களின் வடிவம் அழிந்து போகாமல் இருப்பதற்குக் கிருதிகள் தான் காரணம் என்று கருதப்படுகிறது.

கிருதிகளை இயற்றியோர்
--------------------

1. முத்துத் தாண்டவர்.
2. தியாகராஜர்.
3. சியாமா சாஸ்திரிகள்.
4. பாபநாசம் சிவன்
5. முத்துசுவாமி தீட்சிதர்.
6. சுப்பராய சாஸ்திரி
7. மைசூர் சதாசிவராயர்
8. வீணை குப்பய்யர்
9. சுவாதித் திருநாள்
10. பட்டணம் சுப்பிரமணிய ஐயர்

சமுதாயக் கிருதிகள் (தொகுதிக் கிருதிகள்)
---------------------------------------

ஒரு குறிப்பிட்ட பொருளைப் பற்றி வரைமுறையாக இயற்றப்பட்ட கிருதிகளின் தொகுப்பைச் சமுதாயக் கிருதிகள் என்று கூறுவர். எடுத்துக்காட்டுக்கள் :

| இல | இயற்றியோர் | கிருதிகளின் பெயர் | பொருள் |
| --- | --- | --- | --- |
| 1. | தியாகராஜர் | பஞ்சரத்னம் | நாட்டை, கௌளை, ஆரபி, சிறீ, வராளி ஆகிய 5 கன இராகங்களில் அமைந்தவை. |
| 2. | கோபாலகிருஷ்ணபாரதியார் | பஞ்சரத்னம் | நாட்டை, கௌளை, ஆரபி, சிறீ, வராளி ஆகிய 5 கன இராகங்களில் அமைந்தவை. |
| 3. | தியாகராஜர் | கோவூர்ப் பஞ்சரத்னம் | கோவூர் சுந்தரேச சுவாமியைப் பற்றிய 5 கிருதிகள். |
| 4. | தியாகராஜர் | திருவொற்றியூர் பஞ்சரத்னம் | திருவொற்றியூர் திரிபுர சுந்தரி மீது 5 கிருதிகள். |
| 5. | முத்துசுவாமி தீட்சிதர் | கமலாம்பாநவாரணம் | கமலாம்பிகை மீது 9 கிருதிகள் |
| 6. | முத்துசுவாமி தீட்சிதர் | அபயாம்பா நவாரணம் | அபயாம்பிகை மீது 9 கிருதிகள் |
| 7. | முத்துசுவாமி தீட்சிதர் | சிவா நவாரணம் | சிவன் மீது 9 கிருதிகள் |
| 8. | முத்துசுவாமி தீட்சிதர் | பஞ்சலிங்கஸ்தல கிருதிகள் | காஞ்சிபுரம், திருவானைக்கால், திருவண்ணாமலை, காளகஸ்தி, சிவசிதம்பரம்: பிரிதிவி, அப்பு, தேயு, வாயு, ஆகாசம் ஆகிய 5 லிங்கங்களைப் புகழ்ந்து கிருதிகள். |
| 9. | முத்துசுவாமி தீட்சிதர் | நவக்கிரக கிருதிகள் | சூரியன், சந்திரன், அங்காரகன், புதன், பிரகஸ்பதி, சுக்ரன், சனீஸ்வரன், ராகு, கேது ஆகிய 9 கிரகங்களைப் பற்றி. |

மேற்கோள்கள்
-----------

1. ↑  About Indian Music
**கிரெய்க் வில்சன்** (மேரிலாண்ட், அனாபொலிஸில் நவம்பர் 28, 1964 பிறந்தார்) முன்னாள் தொழில்முறை பேஸ்பால் வீரர் ஆவார். 1989 முதல் 1993 வரை மேஜர் லீக் பேஸ்பால் நகரில் ஐந்து பருவங்களில் அவர் நடித்தார், முதன்மையாக மூன்றாவது தளபதியாக இருந்தார், ஆனால் இரண்டாவது அடித்தளத்தில் மற்றும் வெளிப்புறத்தில் விளையாடினார்.

செயின்ட் லூயிஸ் கார்டினல்கள் மூலம் 1984 மேஜர் லீக் பேஸ்பால் வரைவு 20 வது சுற்றில் வில்சன் தேர்ந்தெடுக்கப்பட்டார். 1992 ஆம் ஆண்டிலிருந்து 1992 ஆம் ஆண்டு வரை மேஜர் லீக் மட்டத்தில் அவர் கார்டினல்கள் நிறுவனத்தில் நடித்தார். 1992-93 பருவத்தில், வில்சன் கிரேக்க ஜெஃப்ரிஸிற்கும் ஒரு சிறிய லீக் வீரருக்காகவும் ஃபெலிக்ஸ் ஜோஸ் உடன் கன்சாஸ் சிட்டி ராயல்ஸ் உடன் வர்த்தகம் செய்தார். வில்சன் ராயல்ஸ் ஒரு பருவத்தில் நடித்தார், பின்னர் ஒரு இலவச முகவர் ஆனார். 1995 பருவத்திற்குப் பிறகு ஓய்வு பெற்றுவருவதற்கு முன்னர் அவர் சிறிய லீக்கில் இரண்டு பருவங்களை விளையாடினார். அவர் 2003 ஆம் ஆண்டில் Guerreros de Oaxaca க்கான மெக்சிகன் லீக் ஒரு குறுகிய திரும்பினார், ஆனால் 14 விளையாட்டுகள் பிறகு மீண்டும் ஓய்வு.

வெளி இணைப்புகள்
---------------

மேற்கோள்கள்
-----------

1. ↑  Evans III, John P. (October 12, 2019). "Two-sport Annapolis High star decision to chase baseball dreams led to major league success". *Capital Gazette*. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Rostellularia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**மாலதி வீரராகவன்** (சூலை 11, 1962 - மே 11, 2020) அகலப்பட்டை வலையமைப்பு, சேணொலி தற்காலிக பிணையம், வாகன தற்காலிக வலையமைப்பு மற்றும் ஆப்டிகல் வலையமைப்பு உள்ளிட்ட தகவல் தொடர்புவலையமைப்புகளில் நிபுணத்துவம் பெற்ற ஒரு இந்திய மற்றும் அமெரிக்க மின் பொறியாளர் ஆவார். இவர் ஏடி & டி பெல் ஆய்வகத்தின் ஆராய்ச்சியாளராகவும், வர்ஜீனியா பல்கலைக்கழகத்தில் பேராசிரியராகவும் பணியாற்றினார்.

வாழ்க்கை மற்றும் வேலை
---------------------

வீரராகவன் சூலை 11, 1962-இல் பிறந்தார். 1984-இல் சென்னை, இந்திய தொழில்நுட்பக் கழகத்தில் மின் பொறியியலில் இளநிலைப் பட்டம் பெற்றார். மின் பொறியியல் மேற்படிப்பிற்காக டியூக் பல்கலைக்கழகத்திற்குச் சென்றார். 1985-இல் முதுநிலைப் பட்டம் பெற்று 1988-இல் முனைவர் பட்டம் பெற்றார். இவரது முனைவர் பட்ட ஆய்வு *மாதிரியமைத்தல் மற்றும் பழுது-பொருத்து செயல்படும் பலநிலை செயலி அமைப்புகளின் மதிப்பீடு*, கிஷோர் எசு. திரிவேதியால் மேற்பார்வையிடப்பட்டது.

1988ஆம் ஆண்டு கொலம்பஸ், ஓகையோவில் தொடங்கி 1992ஆம் ஆண்டு நியூ ஜெர்சியின் ஹோல்ம்டெல் நகருக்கு பெல் ஆய்வுக்கூடங்கள்தொழில்நுட்ப ஊழியர்களின் ஆராய்ச்சியாளராகவும் உறுப்பினராகவும் ஆனார். இங்கு இவரது பணியானது இணையவழி ஒலி பரிமாற்ற சேவைகளுக்கான விநியோகிக்கப்பட்ட அழைப்பு செயலாக்கத் தொழில்நுட்பத்தை மேம்படுத்துவதை உள்ளடக்கியது. இவர் 1994-இல் தொழில்நுட்ப ஊழியர்களின் புகழ்பெற்ற உறுப்பினராகப் பெயரிடப்பட்டார்.

1999-இல் இவர் புரூக்ளின் பல்தொழில்நுட்பக் கல்லூரியில் (இப்போது நியூயார்க் பல்கலைக்கழகத்தின் ஒரு பகுதி) இணைப் பேராசிரியராக கல்விப் பணியினைத் தொடர்ந்தார். இவர் 2003-இல் வர்ஜீனியா பல்கலைக்கழகத்தின் கணினி அறிவியல் மற்றும் மின் மற்றும் கணினி பொறியியல் துறைகளால் கூட்டாக வழங்கப்படும் கணினி பொறியியல் நிறுவன இயக்குநராகச் சேர்ந்தார். பின்னர் 2007-இல் பேராசிரியராகப் பதவி உயர்வு பெற்றார்.

இறப்பு
------

இவர் மே 11, 2020 அன்று இறந்தார்.

அங்கீகாரம்
----------

வீரராகவன், 2020ஆம் ஆண்டின் இந்திய மின்னணுவியலில் "கட்டுப்பாடு-கட்டமைப்புகள், சமிக்கை நெறிமுறைகள் மற்றும் கலப்பின வலையமைப்பு துறையில் ஆற்றிய பங்களிப்புகளுக்காக" மின்னியல், மின்னணுவியல் பொறியாளர் கழக சகாவாக அங்கிகாரம் பெற்றார்.

மேற்கோள்கள்
-----------

1. *Curriculum vitae* (PDF), February 15, 2019, retrieved 2023-05-23
2. *2020 Newly Elevated Fellows* (PDF), IEEE, retrieved 2023-05-23
3. Walker, Karen (May 26, 2020), "In Memoriam: Malathi Veeraraghavan, Champion of Ideas and Experiences", *UVAToday*, University of Virginia
4. கணித மரபியல் திட்டத்தில் மாலதி வீரராகவன்
5. *Obituary: Malathi Veeraraghavan*, Dignity Memorial, retrieved 2023-05-23

வெளி இணைப்புகள்
---------------

* முகப்பு பக்கம்
**அன்வேஷி மகளிர் ஆலோசனை மையம்** என்பது கேரளா கோழிக்கோடு மாவட்டத்தை தளமாகக் கொண்டு 1993 ஆம் ஆண்டு முதல் பெண்களின் உரிமைகளைப் பாதுகாப்பதற்காக இயங்கி வரும் ஒரு அரசு சாரா அமைப்பாகும், இது முன்னாள் நக்சல்பாரி தலைவரான கே. அஜிதா நிறுவியதாகும். கேரளாவில் கோழிக்கோடு நகரில் இளம் பருவப் பெண்கள் மற்றும் இளம் பெண்களை 'பாலியல் மோசடிகளில்' சிக்கவைக்கும் அமைப்புகளை அம்பலப்படுத்தும் ஒரு சவாலான பணியில் அன்வேஷி இயக்கம் ஈடுபட்டுவருகிறது.

அன்வேஷி மகளிர்ஆலோசனை மையம் (சுருக்கமாக அன்வேஷி ) என்பது 1860 ஆம் ஆண்டின் சங்கங்களின் பதிவுச் சட்டத்தின் பிரிவு 21 இன் கீழ் பதிவு செய்யப்பட்ட ஒரு பெண்கள் நல அமைப்பாகும். இந்த மையம் 1996 ஆம் ஆண்டில் உருவாக்கப்பட்ட **கேரள ஸ்திரீ வேதி (கேரள பெண்கள் மன்றம்)** என்று அழைக்கப்படும் கேரளாவில் உள்ள சிறிய, தீவிர, பெண்கள் விடுதலை குழுக்களின் வலையமைப்பின் ஒரு பகுதியாகும். இதன் மூலம் **அன்வேஷி பெண்கள் ஆதரவு மற்றும் வக்கீல் மையம்** என்ற திட்டம் ஜனவரி 2000 இல் தொடங்கப்பட்டுள்ளது.

கேரளாவில் பெண்களுக்கு எதிராக அதிகரித்து வரும் குடும்ப, பாலியல் வன்முறை பிரச்சினையை முன்னிலைப்படுத்துவதற்கும், இதுபோன்ற வன்முறையால் பாதிக்கப்பட்ட பெண்கள் மற்றும் குழந்தைகளுக்கு உரிய நீதி பெறுவதற்கான போராட்டத்திற்கும் உதவுவதற்க்காகவே இந்த அமைப்பு பாடுபட்டு வருகிறது. வடக்கு கேரளாவின் கோழிக்கோடு மாவட்டத்தை மையமாகக் கொண்டு இந்த அமைப்பு, இயங்கினாலும் அருகிலுள்ள மலப்புரம், வயநாடு, கண்ணூர் மற்றும் காசர்கோடு மாவட்டங்களில் உள்ள பிரச்சனைகளிலும் பங்கெடுத்து போராடிவருகிறது.

மேற்கோள்கள்
-----------

1. ↑  "அன்வேஷி மகளிர் ஆலோசனை மையம்". .
2. ↑  "அன்வேஷி". .
3. ↑  "எம்மைப்பற்றி". .